Helmelk

Helmelk er kumelk med et fettinnhold på minimum 3,5 prosent, det vil si at det meste av fløten ikke er fjernet. Helmelk må ifølge Melkevareforskriften ikke være oppblandet med separert eller på annen måte helt eller delvis skummet melk.Lovdata – Melkevareforskriften Naturlig har kumelk en fettprosent på rundt 3,8 prosent, men denne kan variere noe avhengig av blant annet fôr og sesong.

I Norge var helmelk inntil 2016 definert som melk der ingen bestanddeler var fjernet. I slutten av 2011 fikk Tine tillatelse til å fjerne fett fra helmelken. Fra 1. januar 2016 ble forskriften endret slik at helmelk betegner all melk med fettprosent 3,5 eller høyere. Med dette regelverket kan fettinnholdet i helmelken standardiseres til et fast nivå.Aftenposten – Tine fjerner fett fra helmelken

Vanligvis blir melken homogenisert og pasteurisert. Slik melk kalles også H-melk (homogenisert melk).

Referanser

Kategori:Melk
Kategori:Matingredienser